Apple weier FBI toegang tot terroris se foon – praag.co.za
Die National Security Agency se direkteur Michael Rogers is Woensdag aangehaal in 'n Yahoo-verslag waarin hy gerugte bevestig het oor die gebruik van enkripsie in die November-slagting op die strate van Parys deur ondersteuners van die Islamitiese staat.
Sowat 130 mense is in die aanvalle vermoor.
Rogers het aan Yahoo gesê dat "van die kommunikasie" van die Parys-aanvallers "was geïnkripteer" wat intelligensie-amptenare se pogings belemmer het.
As gevolg hiervan, kon hulle nie "vroegtydig optree en verhoed dat Parys gebeur nie".
Rogers, wat verlede week kommentaar oor die aanvalle gelewer het, het aangesluit by wetstoepassingsbeamptes wat waarsku oor die gevare van nuwe geïnkripteerde toestelle.
Dit maak die opsporing van terroriste moeilik, indien nie onmoontlik nie, sê hy.
Die verslag kom kort nadat Apple geweier het in 'n Amerikaanse hof om hulp aan die FBI te verskaf.
Die saak spruit voort uit die feit dat 'n iPhone gebruik is in die aanvalle in San Bernardino, Kalifornië, wat 'n nuwe front in die koderingsdebat geopen het.
Rogers het gesê hy ondersteun die gebruik van enkripsie vir aanlynsekuriteit, maar het gewaarsku oor die gebruik van toestelle wat nie kan ontsyfer kan word nie.
Die Withuis se woordvoerder Josh Earnest het gesê die FBI het gevra vir toegang tot 'n enkele toestel, nie alle toestelle nie.
Die Republikeinse voorloper Donald Trump het Apple berispe vir hul gebrek aan samewerking.
"Ek stem 100% met die howe saam… Wie dink hulle [Apple] is hulle? Hulle moet dit oopstel," het Donald Trump Woensdag aan Fox News gesê.
Skrywer praagGepubliseer op 18 Februarie 2016 Kategorieë Internasionale nuus, NuusSleutelwoord Apple, Donald Trump, iPhone, San Bernadino, terreur